Woba Ngumngane KaNkulunkulu Kuze Kube Nini Lanini!BALA KU Abkhaz Afrikaans Albanian Arabic Armenian Austrian Sign Language Baoule Batak (Karo) Batak (Simalungun) Batak (Simalungun) Bicol Cebuano Chinese Mandarin (Simplified) Chinese Mandarin (Traditional) Chitonga Costa Rican Sign Language Croatian Cuban Sign Language Dutch Dutch Sign Language Ecuadorian Sign Language English Estonian Filipino Sign Language Finnish Finnish Sign Language French Ga Georgian Greenlandic Guatemalan Sign Language Haitian Creole Hebrew Hiligaynon Hungarian Hungarian Sign Language Indonesian Indonesian Sign Language Japanese Japanese Sign Language Kinyarwanda Korean Krio Kwanyama Lhukonzo Lithuanian Luo Malagasy Mapudungun Mauritian Creole Mbunda Mexican Sign Language Mizo Nahuatl (Guerrero) Ndebele (Zimbabwe) New Zealand Sign Language Nias Niuean Norwegian Nzema Panamanian Sign Language Paraguayan Sign Language Peruvian Sign Language Polish Portuguese Punjabi Quechua (Ancash) Quechua (Bolivia) Quechua (Cuzco) Romanian Romany (Southern Greece) Russian Serbian Setswana Seychelles Creole Shona Sinhala Slovak Slovenian Spanish Spanish Sign Language Swedish Tahitian Thai Tongan Totonac Tsonga Tzotzil Ulimi lwezandla lwase-Ghana Urhobo Uzbek Uzbek (Roman) Wayuunaiki Xhosa Yoruba ZuluKudinga umzamo ukwenza ubungane; kudinga umzamo ukugcina ubungane. Imizamo yakho yokuba ngumngane kaNkulunkulu lokuhlala ungumngane wakhe izabusiswa. UJesu wathi kwabakholwa kuye: “Iqiniso lizalikhulula.” (UJohane 8:32) Kutshoni lokhu?Ungajabulela inkululeko kulesisikhathi. Ungakhululeka ezimfundisweni ezingamanga ezimemethekiswa nguSathane. Ungaba lenkululeko yokuba lethemba ngokungafanani lezigidigidi zabantu ezingelathemba ngoba zingamazi uJehova. (KwabaseRoma 8:22) Abangane bakaNkulunkulu bakhululekile ‘ekwesabeni ukufa’​—KumaHebheru 2:14, 15.Ungajabulela inkululeko emhlabeni omutsha kaNkulunkulu. Yeka inkululeko emangalisa kangakanani ongayijabulela esikhathini esizayo! Emhlabeni oyiPharadayisi kuyabe kungasela izimpi, ukugula loba ubugebengu. Kuzakuba lenkululeko ngoba kuyabe kungasela ubuyanga, indlala, ukuguga lokufa. Kuyabe kungasela ukwesaba, ukuncindezelwa lokuphathwa kubi. IBhayibhili lithi ngoNkulunkulu: “Uyavula isandla sakho usuthise izidingo zakho konke okuphilayo.”​—IHubo 145:16.Abangane bakaNkulunkulu bazaphila kuze kube nini lanini. Ukuphila okungapheliyo yisipho esiyigugu uNkulunkulu azasinika bonke abafuna ukuba ngabangane bakhe. (KwabaseRoma 6:​23) Cabanga ukuthi ukuphila okungapheliyo kungatsho ukuthini kuwe!Uzaba lesikhathi sokwenza izinto ezinengi. Mhlawumbe ungathanda ukufundela ukudlala okutshaywayo loba okukhaliswayo okwezomculo. Kumbe ungathanda ukufundela ukudweba noma ukuba ngumbazi. Ungathanda ukufunda ngezinyamazana loba ngamaluba. Noma ungafisa ukuvakatsha ubone amazwe labantu abatshiyeneyo. Ukuba lokuphila okungapheliyo kuza kwenza zonke lezi izinto zenzakale!Uzaba lesikhathi sokwenza abangane abanengi. Ukuphila okungapheliyo kuzakwenza kube lula ukwazi abanye asebengabangane bakaNkulunkulu. Uzabakwazi iziphiwo zabo lobuntu babo obuhle njalo labo bazakuba ngabangane bakho. Uzabathanda labo bazakuthanda. (1 KwabaseKhorinte 13:8) Ukuba lokuphila okungapheliyo kuzakunika isikhathi sokwakha ubungane laye wonke umuntu emhlabeni! Phezu kwakho konke, ubungane bakho loJehova buzaqhubeka bukhula njalo buqina kakhulu njengoba amakhulu eminyaka edlula. Sengathi ungaba ngumngane kaNkulunkulu kuze kube nini lanini!ILizwi likaNkulunkulu lisikhuthaza ukuthi amaKhristu ahlangane ndawonye. Funda ukuthi kungakunceda ngani ukuhlangana ndawonye.
